Základná škola s materskou školou Dávida Mészárosa - Mészáros Dávid AlapiskolaésÓvoda,

Školský objekt 888, 925 32 Veľká Mača



Názov projektu - a projekt címe: **Mesévelegyüttsegítsükazegészséget!**

Zmluva číslo – a szerződésszáma: 2018 – 1- HU01 – KA229 – 047862\_5

**Plán činnosti**

**Téma:** Rozprávková knižnica – O čom rozprávajú knihy?

**Aktivity:** Návšteva v školskej knižnici

**Zúčastnená organizácia:**

Základná škola s materskou školou Dávida Mészárosa

Základná škola s materskou školou Dávida Mészárosa – Škôlka Chrobáčikovo

**Dátum:** 06.03.2019

**Organizačná zodpovednosť:**

Silvia Brédová

Monika Lanczová

Gabriela Fodorová

Základná škola s materskou školou Dávida Mészárosa - Mészáros Dávid AlapiskolaésÓvoda,



|  |  |
| --- | --- |
| **Správa** | |
| **Cieľ činnosti:** | * Ponúkať deťom zážitkové aktivity. * Oboznámenie detí s pravidlami v knižnici * Utváranie záujmu a pozitívneho vzťahu detí ku knihám * Rozvíjanie záujmu k túžbe čítať a získavať informácie * Rozvíjanie intelektuálnych schopností, vytváranie pozitívneho vzťahu ku knihám * Rozvíjanie sluchu a rečového vzoru počas aktivít * Viesť deti k správnemu a šetrnému zaobchádzaniu sa s knihami * Zabezpečiť deťom kultúrny zážitok formou sledovania divadelného predstavenia, pochopenie a prežívanie deja |
| **Plnenie úloh:** | * Vzbudenie prirodzenej zvedavosti detí pri získavaní nových informácií * Rozvoj fantázie, pozornosti, vôľových vlastností * Rozvíjať sociálne kompetencie: spoločenské vzťahy, pozitívne postoje, položenie základov prírodovedného poznania. * Spoznávanie čarovného sveta knižnice * Vzbudenie záujmu o knihy pomocou rozprávok a rozprávkových hrdinov |
| **Metódy:** | * Rozhovor, napodobňovanie vzoru dospelého |
| **Organizácia:** | * Zabezpečenie priestorových podmienok pre bábkové divadlo * Zabezpečenie potrebných materiálnych podmienok * Po absolvovaní divadelného predstavenia „Holle anyó“ /Perinbaba/návšteva školskej knižnice |
| **Pomôcky:** | * Farebné ceruzky, výkresy, |

**Príprava na realizáciu aktivity:**

V živote škôlkara najdôležitejším výchovným prostriedkom sú rozprávky. S deťmi sa veľa rozprávame o knihách, veď deti vedia, že rozprávky bývajú v knihách. Učíme ich ako šetrne zaobchádzať s nimi, ako ich majú listovať čo najohľaduplnejšie, aby mohli slúžiť aj iným deťom. Deti vedia, že v knižkách bývajú aj rečňovanky, vyčítanky, básničky, poznajú leporelá a aj  encyklopédie. No najradšej majú to, keď im rozprávky čítajú pani učiteľky. Pomocou rozprávky sa dostaneme bližšie a bližšie k detským srdiečkam. Škôlkari sa veľmi tešili na návštevu knižnice.

**Realizácia:**

V jedno krásne marcové predpoludnie sme sa vybrali s deťmi do školskej knižnice, kde na nás čakala teta Marika. Privítala nás veľmi milo, s úsmevom na tvári. Školáci nám zahrali bábkové divadlo „Holle anyó“, ktorým očarili našich škôlkarov. Potom sme sa vybrali do čarovného sveta kníh. Teta Marika nám najprv ukázala knihy, ktoré už naše deti poznajú a zopakovali sme si spoločne vyčítanky a rečňovanky z nich. Oboznámila nás s výrobou knižky, rozprávala o tom, ako vznikli prvé knihy. Potom sme sa spoločne rozprávali o najobľúbenejších knižkách, o tom, ako šetrne zaobchádzať s knižkami a o zapožičiavaní si knižiek. Potom sa deti už oboznamovali s knižkami, ktoré pre ne na poličkách už boli pripravené. Niektoré deti len listovali v knižkách, samozrejme tak, ako sa to naučili. Niektorých fascinovali krásne farebné ilustrácie, iných zase zaujala práve niektorá rozprávka vďaka krásnym ilustráciám, tak nás poprosili, aby sme im to prečítali.

**Reflexia:**

Spoločne sme si vybrali jednu rozprávkovú knižku, ktorá sa najviac páčila všetkým deťom a vypožičali sme si ju. S tetou Marikou sa deti dohodli, že po prečítaní knižky deti zhotovia vlastnú rozprávkovú knižku o najkrajšej rozprávke, ktorá sa im z nej najviac páčila. Deti tak upútala návšteva knižnice, že boli veľmi disciplinované, správali sa naozaj slušne. Na pamiatku deti dostali od tety Mariky záložku do knižky a spoločne sa zhodli na tom, že doma si každý dá záložku do svojej najobľúbenejšej rozprávkovej knižky.

Vo Veľkej Mači, 06.03.2019

Brédová Silvia

koordinátorka projektu

..........................................................